Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani otettiin taivaaseen, -
ja hän sai ymmärrystä Raamatun numeroiden kätketystä merkityksestä.
Odottakaahan, kunnes kuulette, mikä on 666:n todellinen merkitys.
Se on tyystin erilainen, kuin mitä parhaat opettajat ovat kertoneet.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tervetuloa Pyhä Henki. Tämä on Sinun ohjelmasi.
Ota ohjakset käsiisi. Luovutamme hallinnan Jumalan kirkkaudelle.
Glenda Jackson peri tätinsä Maria Woodworth-Etterin lahjat.
Tädin tunnusteot ja ihmeet muistuttivat Raamatun ihmeitä.
Glenda on tunnustettu kansainvälinen profeetta.
Suosikki-ihmeeni on yksi, josta Glenda on ennenkin kertonut.
Se on kaikkien aikojen suosikkini ja on saanut minut pulaankin.
Se liittyy Glendan isään, joka oli teurastaja päivisin -
ja evankelista öisin. Kerran hänelle sattui tragedia.
Hän leikkasi etusormensa irti.
Hän juoksi sairaalaan ja pyysi lääkäreitä ompelemaan sen takaisin.
Mutta lääkärit eivät voineet auttaa. Pelkkä ompelu ei siinä riittänyt, -
eikä tarvittavaa teknologiaa vielä ollut olemassa.
Glenda oli 8-vuotias. Hän oli jumalanpalveluksessa isänsä kanssa.
Mitä sinä näit? - Isäni oli saarnaaja, -
jonka tapana ei ollut vain seisoa saarnastuolin takana.
Hän saarnasi voimallisesti helvetin tulesta ja tulikivestä.
Hän oli innoissaan. Pyhä Henki oli kokouksessa voimallisesti.
Hän löi saarnastuolia, ja sormi lähti lentoon.
Ihka uusi sormi kasvoi tilalle.
Näitkö sen omin silmin? - Näin.
Irronnut sormi osui johonkuhun. - Siellä oli halvaantunut mies, -
joka istui pyörätuolissa penkkirivin päässä.
Kun vanha sormi osui häneen, hän parantui välittömästi.
Hän pomppasi ylös tuolista. - Ja hän oli halvaantunut?
Syntymästään asti. Hän alkoi juosta, ja seurakunta ratkesi ylistykseen.
Kun sormi lähti lentoon ja paransi halvaantuneen, -
mitä tapahtui sormentyngälle?
Siinä oli uusi sormi, ja Jumala sanoi isälleni, -
että tämä saa Jumalan sormen, jollainen Hänen Pojallaankin oli.
Isäni tietäisi, kun kirkkoon tulee paholaisen riivaamia ihmisiä.
Hän saisi selville demonien nimet ja voisi ajaa ne ulos sormellaan.
Olen nähnyt niin tapahtuvan kerta toisensa jälkeen.
Jumala näytti sinulle, mitä maailmassa pian tapahtuu -
ja miten Jumala siihen vastaa. - Vastaus on Jumalan kirkkaus.
Se tulee tähän sukupolveen ennennäkemättömällä tavalla.
Se peittää koko maailman, ja Jumala laskeutuu alas.
Meidän pitää valmistautua siihen ja tuntea sitä kohtaan nälkää.
Se näyttää kirkkauden Kuninkaan.
Taivas tulee alas maan päälle, ja Jumalan kirkkaus peittää maan.
Parantuminen ei vaadi kätten päälle panemista, -
vaan se tapahtuu automaattisesti, ja tapahtuu luovia ihmeitä.
Olemme nähneet paholaisen parhaimman liikkeen.
Nyt Jumala tulee lyöntipaikalle. Varo vain, paholainen!
Laitamme tarjolle materiaalia, jossa annat esimerkkejä siitä, -
mitä numerot merkitsevät. Kerro niistä muutama.
Herra näytti minulle, että numero 19:llä on merkitys.
Niin kuin Covid-19? - Kyllä. Se merkitsee uskoa Raamatussa.
Tarvitsemme uskoa koronan iskiessä.
Herra antoi laittaa numeron 19 tuohon nimeen, -
jotta koko maailman uskoa koeteltaisiin.
Vanhan testamentin 19. kirja on Psalmit.
Psalmien lukeminen rakentaa uskoa.
Siinä oikein innostuu, "taivas tulee maan päälle!"
Uuden testamentin 19. kirja on Heprealaiskirje, -
joka kertoo uskosta Jumalaan. - Mietin usein raamatunkohtaa, -
jonka mukaan Jumala on laskenut jokaisen hiuskarvammekin.
Hän varmasti tiedostaa numerot!
Onhan 4. Mooseksen kirjakin nimeltään Numerot.
Kerro glendalelaisesta pastorista. - Jumala antoi tiedon sanat, -
että hän tarvitsi seurakunnalleen uuden rakennuksen.
Jumala antoi minulle numeron, jonka avulla hän löytäisi sen.
Kuvailin rakennusta, niin kuin Herra sen minulle näytti hengessä.
Rakennuksen nurkassa olisi pysäköintitilaa.
En tiennyt mitään Glendalesta.
Hän löysi numeron ja rakennuksen, joka vastasi täysin kuvauksia.
Annoit siis hänelle numeron, joka oli rakennuksen osoitteessa.
Hän löysi paikan ja oli innoissaan. Tapaus kasvatti hänen uskoaan.
Numerot kasvattavat uskoa Jumalaan. Kaikki kävi toteen!
Glenda opettaa jotakin, mitä en ole muilta kuullut.
Numerot ovat tärkeitä, ja niillä on merkitys.
Jumala tuntee sinut! Jokainen hiuskarvasi on numeroitu.
Glenda vietiin valtaistuinsaliin taivaassa. Se on hyvin erilainen, -
kuin mitä useimmiten kuvaillaan ihmisten kokemuksissa.
Yliluonnollista-ohjelma jatkuu hetken kuluttua.
Tuntuuko sinusta, ettei Jumala kuuntele rukouksiasi tai puhu sinulle?
Minäkin olen kokenut sen, samoin kaikki vieraani.
Tästä osoitteesta voit katsoa sellaisten vieraiden haastatteluja, -
jotka ovat keksineet, miten rukoilla pysäyttämättömiä rukouksia.
Saat myös tietoa ilmaisesta GodTalk-rukoussovelluksesta, -
jossa voit jättää rukouspyyntöjä. Sinun on aika saada läpimurtosi!
Yliluonnollista-ohjelma jatkuu.
Kerro pyhimmästä näystä, jonka olet ikinä nähnyt.
Jeesus ilmestyi kahden enkelin kanssa ja kertoi kutsumukseni.
Näyssä edessäni oli alttari.
Enkeli otti alttarilta hiilen ja koski sillä suutani.
Myöhemmin elämässäni näky saisi täyttymyksen.
Kaaduin maahan kasvoilleni. Tärisin kauhuissani.
Tunsin valtavaa Jumalan pelkoa, -
aivan uudenlaista kunnioitusta sinä päivänä.
Olen juutalainen uskova. Näen tuon puuttuvan monesta seurakunnasta.
En puhu siitä, että pelkäisimme Jumalan iskevän meitä päähän.
Puhun terveestä Jumalan pelosta, arvostuksesta, kunnioituksesta, -
pyhyydestä. Hän on Jumala!
Valtaistuinsalissa Jeesus sanoi, että Hän opettaisi minulle uskosta.
Usko merkitsee sitä, -
että hylkäämme kaiken muun ja otamme Hänet.
Näin enkelien laskevan uskon kilpiä valtaistuimen ympärille.
Kysyin Herralta sen merkitystä, ja Hän sanoi: "Kerro omilleni, -
että Minä en rukoile kenenkään pelastuvan tai parantuvan."
Ihmettelin, eikö se juuri ollut Hänen tehtävänsä.
Hän näytti arpiaan ja sanoi, että Hän oli jo tehnyt sen työn.
Hän kysyi, enkö ollut lukenut, mitä Hän sanoi Simonille:
Simon, Simon, saatana on tavoitellut teitä valtaansa,-
seuloakseen teitä niinkuin nisuja.
Hän ei rukoillut, että saatana jättäisi Simonin rauhaan, -
vaan sitä, ettei Simonin usko raukeaisi tyhjiin. (Luuk. 22:32)
Hän käski minun kertoa omilleen, -
että Hän rukoilee puolestamme, että uskomme ei raukea tyhjiin.
Näkemäni kilvet kertoivat siitä, -
että kaikessa pitää ottaa uskon kilpi. (Ef. 6:16)
Jeesus sanoi, että Hänen omiensa pitäisi saada voitelu Häneltä.
Mutta he laskevat uskon kilpensä -
ja etsivät neuvoa maailmasta, -
vaikka heidän pitäisi polvistua Hänen eteensä ja etsiä Häntä.
Hän sanoi: "Heidän pitää huutaa Minun puoleeni. Minä neuvon heitä."
"Minä johdatan heitä. Sitä varten he saivat opettajan, Pyhän Hengen."
"Hän johdattaa teidät totuuteen. Ennen kaikkea, ottakaa uskon kilpi."
"Paholainen haluaa varastaa, tappaa ja tuhota teidän uskonne."
Hän käski minua kertomaan, -
että esirukoilijamme Herra rukoilee tauotta uskomme puolesta.
Hän sanoi myös, että Hän on voidellut uskomme.
Nyt viimeisinä päivinä uskostamme tulee suurempi kuin ikinä ennen.
Paholainen ei voi voittaa sinua, koska uskosi herää henkiin -
niin pimeydessä kuin valoisassa. Paholainen häviää aina.
Hepr. 11:1 kuuluu englanniksi, että "nyt usko on luja luottamus."
Pyhä Henki näytti minulle, että kun otetaan sana nyt, "now", -
ja käännetään se ympäri, siitä tulee "won", voitti.
Jeesus voitti jo sen puolestamme.
Jokainen Raamatun luku, joka alkaa sanalla "N-O-W", -
on uskosta kertova luku.
Taivaassa opit viisi kaikkein tärkeintä sanaa. Mitkä ne ovat?
"And it came to pass". ["Ja niin tapahtui."]
Paholainen vihaa sitä ja yrittää estää asioita tapahtumasta, -
mutta Jeesus tuli täyttämään kaikki Raamatun profetiat.
Jeesus ei tullut tuomaan uskontoa, -
Hän tuli tuomaan läheisen suhteen Taivaalliseen Isäämme.
Uskonnosta on tullut lumelääke sille, mitä Jumala haluaa:
että tuntisimme Hänet kokemuksen tasolla.
Jeesus tuli, jotta meillä olisi elämä ja yltäkylläisyys, Joh. 10:10.
Sana "might" tarkoittaa, että saamme voiman vastaanottaa elämän.
Paavalinkin rukous oli, että Israel pelastuisi, -
toisin sanoen, että he saisivat voiman vastaanottaa pelastuksen.
Sanoit, että pyhyyden tullessa et voinut edes nostaa katsettasi.
Hetkessä oli niin valtava pyhä kunnioitus, -
etten pystynyt edes puhumaan.
Kaaduin vain kasvoilleni ja vapisin.
Taivaassa kaikki liikkuu. Sana on elävä.
En osaa selittää sitä. Taivaan seinät on tapetoitu Sanalla.
Jeesus on Sana, ja kaikki liikkuu Sanan ympärillä.
Sana on elävän Jumalan kirjoitettu Sana.
Sana oli Jumalan tykönä, tietenkin.
Sana oli Jumala (Joh. 1:1), -
ja Sana tuli lihaksi ja asui keskellämme (Joh. 1:14), -
telttamajassa eli sukkahissa, jota kutsutaan ruumiiksi.
Sanan nimi on maailman ainoa Messias, Jeshua.
Haluan, että uskon kautta, josta Glenda äsken puhui, -
toistat tämän rukouksen perässäni, -
jotta voit kokea jotain uskontoa paljon suurempaa:
läheisyyden elävän Jumalan kanssa.
Sinun pitää rukoilla tämä ääneen ja uskoa se parhaasi mukaan.
Toista ääneen perässäni:
Rakas Jumala, olen tehnyt monia virheitä.
Kadun niitä kovasti.
Minä uskon, että Jeesuksen veri pesee virheeni pois, -
ja minä olen puhdas.
Nyt kun olen puhdas, Jeesus, tule asumaan sisälleni.
Teen Sinusta Vapahtajani kaikista tekemistäni virheistä -
ja teen Sinusta Herrani.
Haluan tuntea Sinut.
En halua vain tietää Sinusta, vaan haluan tuntea Sinut.
Glenda opettaa Raamatun numeroiden kätketystä merkityksestä, -
kuten numerosta 666. Emme unohtaneet sitä.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista-ohjelma jatkuu.
Glenda, kun olit lapsi, -
Jumala alkoi opettaa sinulle numeroiden merkitystä.
Niin, vaikkapa numerosta 13.
13 merkitsee syntiä ja kapinaa Jumalaa vastaan.
Mielenkiintoista. Meillähän on ilmaus "perjantai 13. päivä".
Se on siis kapinaa Jumalaa vastaan. - Raamatun joka 13. luvussa -
joku tai jokin kapinoi Jumalaa vastaan.
Salomo rakensi seitsemän vuotta Jumalan temppeliä.
Seitsemän on Jeesuksen ja kirkkauden numero.
Mehän olemme vailla Jumalan kirkkautta yhden päivän mitalla.
Salomo käytti 13 vuotta oman linnansa rakentamiseen.
Etuovelle johti 13 porrasta.
Hänen koko elämänsä muuttui kapinaksi Jumalaa vastaan.
Kerro, mitä Jumala on näyttänyt sinulle numerosta 666.
Näitä asioita harvat Raamatun tutkijatkaan tietävät.
Numeroon 666 liittyen Herra pyysi minua ottamaan paperia.
Hän näyttäisi, miten antikristus toimii tämän numeron kautta.
Siinä tarvitaan roomalaisia numeroita, -
koska Rooman valtakunnassa ne otetaan taas käyttöön.
Kun Jumala katsoo alas numeroa kuusi, VI, -
se näkyy Hänelle kuin peilikuvana.
Hän kuitenkin näkee sen oikein, me näemme sen väärin.
Numero kuusi ei kuvaa ihmistä, vaan saatanan vaikutusvaltaa ihmiseen.
Kun Aadam luotiin, -
Jumala tiesi hänen jäävän vajaaksi kirkkaudesta päivän mitalla.
Hän loi Aadamin 6. päivänä, koska Hänellä oli suunnitelma valmiina.
Mikä on luvun 666 ensimmäinen kuutonen?
Roomalaisilla numeroilla se on VI.
Jumalan näkökulmasta se on IV, suonensisäinen nesteensiirto.
Se viittaa lääketieteeseen antikristuksen hengen hallitsemana.
Meidän sukupolvemme aikana IV-letkuja laitetaan lemmikeillekin.
Tämä sukupolvi tulee näkemään sitä enemmän kuin aiemmat sukupolvet.
Seuraavaksi on 60, joka merkitsee ylpeyttä ja elämän korskeutta.
Roomalaisin numeroin se merkitään kirjaimilla "LX".
Jumalan näkökulmasta numeron kirjaimet ovat "XL".
Se merkitsee ruokaa ja vaatteita.
Minun varttuessani ei pukeuduttu XL-kokoihin -
eikä ravintoloissa ja autokaistoilla tarjottu XL-kokoisia annoksia.
Kaikki on erikoissuurta.
Viimeinen kuutonen todella järisytti minua, kun Jumala näytti sen.
600 merkitsee sodankäyntiä. Roomalaisin kirjaimin se on "DC".
Toisin päin se on "CD",
joka kuvaa pankkien CD-säästötilejä ja musiikkia, viihdettä.
Ennen ei ollut CD-levyjä, ja pankeillakin on nykyään CD-tilejä.
Numero kuvaa kaikkea sitä, mitä ilman liha ei tule toimeen.
Onko antikristus roomalainen tai juutalainen?
Hän on juutalainen.
Antikristus perustuu Salomoon.
Salomo tuli Juudan sukukunnasta, -
ja antikristuksen pitää matkia kaikkea.
Se on aidon eli Juudan sukukunnasta tulleen Jeesuksen halpa jäljitelmä.
Salomon kaikki teot sopivat antikristukseen.
Hän kerrytti 666 talenttia rahaa. Se löytyy 2. Aikakirjasta.
Ohjelma-aika loppuu pian. Rukoilisitko kameraa kohti, -
että voitelu, joka välittyi sinulle isältäsi ja tädiltäsi Marialta, -
tulisi myös katsojien ylle?
Rukoilen teille samaa voitelua, -
joka oli isotädilläni ja isälläni.
Välitän nyt teille tunnusmerkkien ja ihmeiden voitelun.
Nosta kätesi, usko ja vastaanota. Se tulee Herralta.
Jeesuksen Kristuksen nimessä, vastaanota se nyt!
Jeesuksen nimessä, nyt! Kaikkivaltias Jumala.
Näen hengessä ihmisiä, jotka kaatuvat maahan kotonaan -
Kaikkivaltiaan Jumalan voimasta. Aamen.
Maailma korostaa eroja välillämme eristääkseen meidät toisistamme.
Raamattu kertoo, että Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaisevaa yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Jumalan yliluonnollisuus ei tunne rajoja.
Nyt voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Niitä pitää voida katsoa milloin ja missä ikinä tahansa.
ISN on siellä, missä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Ensi viikon ohjelmassa:
Hei! Olen William Wood. Olin nuorena ateisti ja alkoholisti.
Otin yliannostuksen huumeita, ja Jeesus ilmestyi minulle.
Hän vapautti minut kokonaan ja pysyvästi huumeista ja alkoholista.
Tule mukaan. Opetan sinulle, miten saat täyden voiton vihollisesta.
Suomennos: Katri Filppu